sukhrobnurali/uzbek-legal-corpus huggingface dataset:
Oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlariga qoʻshimcha va oʻzgartirishlar kiritish haqida
(resolution, 2020-02-19)

Oʻzbekiston Respublikasi Prezidentining 2019-yil 27-maydagi PF-5729-son “Oʻzbekiston Respublikasida korrupsiyaga qarshi kurashish tizimini yanada takomillashtirish chora-tadbirlari toʻgʻrisida”gi Farmoni, 2018-yil 5-sentabrdagi PQ-3931-son “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida”gi qarori va Oʻzbekiston Respublikasi Vazirlar Mahkamasining 2019-yil 30-sentabrdagi 822-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Xalq taʼlimini boshqarish tizimini takomillashtirish boʻyicha qoʻshimcha chora-tadbirlar toʻgʻrisida” 2018-yil 5-sentabrdagi PF-5538-son Farmoni, Oʻzbekiston Respublikasi Prezidentining “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida” 2018-yil 5-sentabrdagi PQ-3931-son va Oʻzbekiston Respublikasi Prezidentining “Prezident maktablarini tashkil etish chora-tadbirlari toʻgʻrisida” 2019-yil 20-fevraldagi PQ-4199-son qarori)” qaroriga muvofiq Oʻzbekiston Respublikasi Oliy va oʻrta maxsus taʼlim vazirligi, Bandlik va mehnat munosabatlari vazirligi hamda Moliya vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Bandlik va mehnat munosabatlari vazirligi va Moliya vazirligining 2017-yil 6-fevraldagi 1-2017, 4-q/q, 13-son qarori (roʻyxat raqami 2859, 2017-yil 21-fevral) (Oʻzbekiston Respublikasi qonun hujjatlari toʻplami, 2017-y., 8-son, 122-modda) bilan tasdiqlangan Oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlariga ilovaga muvofiq qoʻshimcha va oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. I-bob quyidagi mazmundagi 18-pozitsiya bilan toʻldirilsin: “ 18. Bosh auditor 1 1 1 1 1 1 1 1 1 1 1 1 ”. 2. XVI-bobdan 3-pozitsiya chiqarib tashlansin. 3. Ilovaning 68-bandi quyidagi tahrirda bayon etilsin: “68. Mazkur meʼyorlar OTMlarning rahbar va pedagog xodimlarini qayta tayyorlash va ularning malakasini oshirish muassasalariga ham tatbiq etiladi.”.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida kadrlar siyosati va davlat fuqarolik xizmati tizimini tubdan takomillashtirish chora-tadbirlari toʻgʻrisida” 2019-yil 3-oktabrdagi PF-5843-son Farmoni va “Oʻzbekiston Respublikasi Prezidenti huzuridagi Davlat xizmatini rivojlantirish agentligi faoliyatini tashkil etish chora-tadbirlari toʻgʻrisida” 2019-yil 3-oktabrdagi PQ-4472-son qarori)
(decree, 2024-03-25)

Oʻzbekiston Respublikasi Prezidentining “Oʻzbekiston Respublikasida kadrlar siyosati va davlat fuqarolik xizmati tizimini tubdan takomillashtirish chora-tadbirlari toʻgʻrisida” 2019-yil 3-oktabrdagi PF-5843-son Farmoni va “Oʻzbekiston Respublikasi Prezidenti huzuridagi Davlat xizmatini rivojlantirish agentligi faoliyatini tashkil etish chora-tadbirlari toʻgʻrisida” 2019-yil 3-oktabrdagi PQ-4472-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Yuridik taʼminlash boshqarmasi zimmasiga yuklansin. 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxati quyidagi mazmundagi 113-band bilan toʻldirilsin: “113. Oʻzbekiston Respublikasi Prezidenti huzuridagi Davlat xizmatini rivojlantirish agentligi”. 2. Vazirlar Mahkamasining 2017-yil 22-dekabrdagi 1013-son qarori bilan tasdiqlangan Normativ-huquqiy hujjatlar matnlari hamda zarur boʻlgan taqdirda ularga tegishli axborot-tahliliy materiallar elektron shaklda yuboriladigan davlat organlari va boshqa tashkilotlarning roʻyxati 1-boʻlimi quyidagi mazmundagi 23-band bilan toʻldirilsin: “23. Oʻzbekiston Respublikasi Prezidenti huzuridagi Davlat xizmatini rivojlantirish agentligi”.
Sport-taʼlim muassasalari faoliyatini yanada takomillashtirish chora-tadbirlari toʻgʻrisida
(resolution, 2024-05-10)

Sport-taʼlim muassasalaridan foydalanish darajasini va ular faoliyati samaradorligini yanada oshirish, bolalarni sport bilan muntazam ravishda shugʻullanishga jalb etishni kengaytirish, shuningdek, Oʻzbekiston Respublikasi Prezidentining 5 ta muhim tashabbusida belgilangan vazifalar hamda Oʻzbekiston Respublikasi Prezidentining “Oʻzbekistonda futbolni rivojlantirishni mutlaqo yangi bosqichga olib chiqish chora-tadbirlari toʻgʻrisida“ 2019-yil 4-dekabrdagi PF-5887-son Farmoni ijrosini taʼminlash maqsadida Vazirlar Mahkamasi qaror qiladi: 3. Belgilab qoʻyilsinki, 2020-yilda tashkil etilishi rejalashtirilayotgan bolalar va oʻsmirlar sport maktablarini saqlash xarajatlari Qoraqalpogʻiston Respublikasi respublika budjeti, viloyatlar va Toshkent shahar mahalliy budjetlariga ajratilgan mablagʻlar doirasida amalga oshiriladi, 2021-yildan boshlab esa — Oʻzbekiston Respublikasi Davlat budjetida nazarda tutiladi. 4. Oʻzbekiston Respublikasi Jismoniy tarbiya va sport vazirligi: Iqtisodiyot va sanoat vazirligi bilan birgalikda Oʻzbekiston Respublikasining investitsiya dasturlari loyihalarini shakllantirishda ushbu qarorga muvofiq tashkil etiladigan sport obyektlari belgilangan tartibda kiritilishini taʼminlasin; yangidan tashkil etiladigan bolalar va oʻsmirlar sport maktablari ustavlarini belgilangan tartibda tasdiqlasin va ularning davlat roʻyxatidan oʻtkazilishini taʼminlasin; yangidan tashkil etiladigan bolalar va oʻsmirlar sport maktablarini hamda bolalar va oʻsmirlar sport maktablari filiallarini yuqori malakali boshqaruv kadrlari va trenerlar bilan taʼminlash choralarini koʻrsin; Bandlik va mehnat munosabatlari vazirligi, Moliya vazirligi bilan birgalikda 2020-yil 1-aprelgacha bolalar va oʻsmirlar sport maktablarining namunaviy shtatlar meʼyorlarini qayta koʻrib chiqish choralarini koʻrsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Turizmni rivojlantirish davlat qoʻmitasi raisi A.A. Abduhakimov hamda Oʻzbekiston Respublikasi jismoniy tarbiya va sport vaziri D.X. Nabiyev zimmasiga yuklansin.
Affinaj faoliyatini litsenziyalashni tartibga solish chora-tadbirlari toʻgʻrisida
(resolution, 2022-03-01)

Oʻzbekiston Respublikasi Prezidentining “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida” 2019-yil 18-maydagi PF-5721-son Farmoniga muvofiq Vazirlar Mahkamasi qaror qiladi: 1. Belgilab qoʻyilsinki: 2020-yil 15-martdan boshlab affinaj faoliyati Oʻzbekiston Respublikasi Moliya vazirligi huzuridagi Davlat asillik darajasini belgilash palatasi beradigan litsenziya asosida yuridik shaxslar tomonidan amalga oshiriladi; affinaj faoliyatini amalga oshirish huquqini beruvchi litsenziya faqat davlat xizmatlari markazlari yoki Yagona interaktiv davlat xizmatlari portali (keyingi oʻrinlarda YIDXP deb ataladi) tomonidan beriladi; Vazirlar Mahkamasining 2018-yil 29-maydagi 399-son qarori bilan tasdiqlangan Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomasi beriladigan ish turlari (faoliyat turlari guruhlari doirasida) roʻyxatiga muvofiq tarkibida qimmatbaho metallar va qimmatbaho toshlar boʻlgan xom-ashyo bilan ishlashga Davlat asillik darajasini belgilash palatasi tomonidan avval berilgan roʻyxatdan oʻtkazish guvohnomasi asosida faoliyat koʻrsatadigan yuridik shaxslar ushbu faoliyat turini roʻyxatdan oʻtkazish guvohnomasining amal qilish muddati tugagunicha litsenziya olmasdan amalga oshirish huquqiga ega. 3. Oʻzbekiston Respublikasi Moliya vazirligi huzuridagi Davlat asillik darajasini belgilash palatasi Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi “Elektron hukumat va raqamli iqtisodiyot loyihalarini boshqarish markazi” DUK va Adliya vazirligi huzuridagi Davlat xizmatlari agentligi bilan birgalikda affinaj faoliyatini litsenziyalash jarayoniga jalb qilingan hududiy boʻlinmalar, idoraviy mansub tashkilotlar va boshqa tuzilmalarni ham jalb etgan holda, affinaj faoliyatini amalga oshirish huquqi uchun litsenziyani davlat xizmatlari markazlari yoki YIDXP orqali berish boʻyicha davlat xizmatini 2020-yil 15-martga qadar muddatda joriy qilsin. 5. Oʻzbekiston Respublikasi Moliya vazirligi huzuridagi Davlat asillik darajasini belgilash palatasi: affinaj faoliyatini amalga oshirish huquqi uchun litsenziyalar mazkur qaror talablari asosida berilishini taʼminlasin; manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda mazkur qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
Oʻzbekiston Respublikasi Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi toʻgʻrisidagi nizomga oʻzgartirish kiritish toʻgʻrisida
(resolution, 2025-03-01)

Oʻzbekiston Respublikasi Prezidentining “Yer qaʼrini geologik jihatdan oʻrganishni yanada takomillashtirish va 2020-2021-yillarda mineral-xom ashyo bazasini rivojlantirish va qayta tiklash davlat dasturini amalga oshirish chora-tadbirlari toʻgʻrisida” 2019-yil 23-iyuldagi PQ-4401-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2018-yil 11-iyundagi 436-son qarori (Oʻzbekiston Respublikasi QT, 2018-y., 6-son, 145-modda) bilan tasdiqlangan Oʻzbekiston Respublikasi Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi toʻgʻrisida nizomning 23-bandi birinchi xatboshisi quyidagi tahrirda bayon qilinsin: “23. Inspeksiya xodimlarining ish haqi — mehnatga haq toʻlash yagona tarif setkasi boʻyicha tarif koeffitsiyentini qoʻllagan holda ikki barobar miqdorda belgilanadi va Davlat geologiya qoʻmitasi xodimlari uchun belgilangan miqdorda uzluksiz ish staji (uzoq muddat uzluksiz xizmati) uchun lavozim maoshiga ustamalar, ish haqiga belgilangan miqdorlarda tuman (hududiy) koeffitsiyentlari va qonun hujjatlarida belgilangan boshqa qoʻshimcha toʻlovlardan iborat boʻlib, Oʻzbekiston Respublikasining respublika budjeti mablagʻlari hisobidan amalga oshiriladi”. 2. Oʻzbekiston Respublikasi Davlat geologiya va mineral resurslar qoʻmitasi bir oy muddatda manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3 Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin.
Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qaroriga qoʻshimcha kiritish toʻgʻrisida
(resolution, 2020-02-11)

Oʻzbekiston Respublikasining “Isteʼmolchilarning huquqlarini himoya qilish toʻgʻrisida”gi va “Oziq-ovqat mahsulotining sifati va xavfsizligi toʻgʻrisida”gi qonunlariga muvofiq, shuningdek, mahsulotlarning texnik jihatdan tartibga solish sohasidagi normativ hujjatlar talablariga muvofiqligini baholash boʻyicha ishlarni takomillashtirish maqsadida: 1. Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qarorining 3-bandi toʻrtinchi xatboshisi quyidagi mazmundagi jumla bilan toʻldirilsin: “Bunda, 2020-yil 1-avgustdan boshlab Vazirlar Mahkamasi tomonidan tasdiqlangan roʻyxat boʻyicha import qilinadigan isteʼmol tovarlarining ayrim turlari (isteʼmol qadoqlariga ega boʻlmagan tovarlardan tashqari) ishlab chiqaruvchi tomonidan Oʻzbekiston Respublikasining davlat tilida (lotin yozuviga asoslangan oʻzbek alifbosida) markirovka qilinmagan taqdirda, mazkur tovarlarga muvofiqlik sertifikatini rasmiylashtirish taqiqlanadi, qonun hujjatlarida nazarda tutilgan hollar bundan mustasno”. 2. “Oʻzstandart” agentligi manfaatdor idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Bojxona yuk deklaratsiyasini oʻzgartirish, unga qoʻshimcha kiritish, uni qayta rasmiylashtirish, qaytarib olish va bekor qilish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2020-02-10)

Oʻzbekiston Respublikasining Bojxona kodeksiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 14-apreldagi 01-02/15-23-son “Bojxona yuk deklaratsiyasini oʻzgartirish, unga qoʻshimcha kiritish, uni qayta rasmiylashtirish, qaytarib olish va bekor qilish tartibi toʻgʻrisidagi nizomni tasdiqlash haqida”gi qarori (roʻyxat raqami 2784, 2016-yil 10-may) (Oʻzbekiston Respublikasi qonun hujjatlari toʻplami, 2016-y., 19-son, 215-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi.
Oʻzbekiston Respublikasi Oliy va oʻrta maxsus taʼlim vazirligining markaziy apparati tuzilmasiga qisman oʻzgartirishlar kiritish toʻgʻrisida
(resolution, 2023-07-04)

Mamlakatimiz oliy taʼlim tizimida olib borilayotgan islohotlar samaradorligini oshirish, taʼlim jarayoniga ilgʻor pedagogik va raqamli texnologiyalarni joriy etish orqali raqobatbardosh mutaxassislar tayyorlash tizimini yanada takomillashtirish maqsadida: 1. Oʻzbekiston Respublikasi Oliy va oʻrta maxsus taʼlim vazirligining markaziy apparati tuzilmasiga Oʻzbekiston Respublikasi Oliy va oʻrta maxsus taʼlim vazirining axborot texnologiyalari va yoshlar boʻyicha oʻrinbosari lavozimi kiritilsin. 2. Oʻzbekiston Respublikasi Prezidentining 2019-yil 11-iyuldagi “Oliy va oʻrta maxsus taʼlim tizimiga boshqaruvning yangi tamoyillarini joriy etish chora-tadbirlari toʻgʻrisida”gi PQ-4391-son qaroriga ilovaga muvofiq oʻzgartirishlar kiritilsin. 3. Oʻzbekiston Respublikasi Vazirlar Mahkamasi mazkur karordan kelib chiqadigan vazifalarni amalga oshirish yuzasidan zarur choralarni koʻrsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. 4-band oʻz kuchini yoʻqotgan deb hisoblansin. 2. 2-ilovaning matni quyidagi tahrirda bayon etilsin:
Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomga qoʻshimcha kiritish haqida
(order, 2020-02-10)

Oʻzbekiston Respublikasi Vazirlar Mahkamasining 2019-yil 24-dekabrdagi 1028-son “Nodavlat taʼlim tashkilotlari faoliyatini takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi xalq taʼlimi vazirining 2015-yil 2-iyundagi 13-mh-son buyrugʻi (roʻyxat raqami 2684, 2015-yil 17-iyun) (Oʻzbekiston Respublikasi qonun hujjatlari toʻplami, 2015-y., 24-son, 319-modda) bilan tasdiqlangan Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizom quyidagi mazmundagi 161-band bilan toʻldirilsin: “161. Nodavlat umumtaʼlim tashkilotidan oʻqishini davlat umumtaʼlim muassasasiga koʻchirgan oʻquvchilarning ota-onalari oʻqishni davom ettirish uchun tanlangan maktab direktoriga taʼlim oluvchilar safidan chiqarilganligi toʻgʻrisidagi buyruqdan koʻchirma, oʻqiganligi toʻgʻrisida maʼlumotnoma hamda taʼlim oluvchining baholar (oʻzlashtirish) tabelini taqdim etadi.”. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Qurilish vazirligining Axborot-kommunikatsiya texnologiyalarini rivojlantirish respublika markazi faoliyatini tashkil qilish chora-tadbirlari toʻgʻrisida
(resolution, 2026-02-07)

Oʻzbekistan Respublikasi Prezidentining “Qurilish sohasiga axborot-kommunikatsiya texnologiyalarini keng joriy etish chora-tadbirlari toʻgʻrisida” 2019-yil 20-sentabrdagi PQ-4464-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Qurilish sohasiga axborot-kommunikatsiya texnologiyalarini keng joriy etish chora-tadbirlari toʻgʻrisida” 2019-yil 20-sentabrdagi PQ-4464-son qarori bilan davlat muassasasi shaklidagi Axborot-kommunikatsiya texnologiyalarini rivojlantirish respublika markazi (keyingi oʻrinlarda Markaz deb ataladi) tashkil etilganligi, uning asosiy vazifalari va faoliyatini moliyalashtirish manbalari belgilanganligi maʼlumot uchun qabul qilinsin. 2. Markazning tuzilmasi va shtat birliklari uning faoliyat yoʻnalishlari va ish hajmlaridan kelib chiqqan holda, Qurilish va uy-joy kommunal xoʻjaligi vazirligi (keyingi oʻrinlarda — Vazirlik) tomonidan tasdiqlanadi. Markazning xodimlari mehnatiga haq toʻlash va ragʻbatlantirishda, uning moliyaviy imkoniyatlaridan va xoʻjalik faoliyati natijalaridan kelib chiqqan holda, Yagona tarif setkasining oshirilgan tarif koeffitsiyentlari belgilanishi mumkin (Vazirlik bilan kelishilgan holda). 3. Belgilansinki, Markaz direktori qurilish va uy-joy kommunal xoʻjaligi vaziri tomonidan, direktor oʻrinbosarlari esa, Vazirlik bilan kelishilgan holda Markaz direktori tomonidan lavozimga tayinlanadi va lavozimidan ozod etiladi. 31. Belgilansinki, Markazga nisbatan Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisidagi yagona nizomga 66-ilovaning 5.2-bandi talabi tatbiq etilmaydi. 4. Markaz Oʻzbekiston Respublikasi Qurilish vazirligining Toshkent shahar, Abay koʻchasi, 6-uy manzilidagi binosiga tekin foydalanish huquqi asosida joylashtirilsin. Markazning moliyaviy va xoʻjalik operatsiyalari bank hisob-raqamlari orqali amalga oshiriladi (davlat buyurtmachisi funksiyasini bajarishdagi holatlar bundan mustasno). 5. Oʻzbekistan Respublikasi Qurilish vazirligi bir oy muddatda: Markazning ustavi ishlab chiqilishi va tasdiqlanishini, shuningdek, davlat roʻyxatidan oʻtkazilishini taʼminlasin; Markazni tegishli mutaxassislikka ega malakali mutaxassislar bilan toʻldirish, shuningdek, moddiy-texnik bazasini shakllantirish choralarini koʻrsin; manfaatdor vazirlik va idoralar bilan birgalikda oʻzlari qabul qilgan normativ-hukuqiy hujjatlarni mazkur qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi qurilish vaziri B.I. Zakirov zimmasiga yuklansin.
Oʻzbekiston Respublikasi Prezidentining 2013-yil 4-iyundagi “Surxondaryo neft-gaz hududidagi konlardan neftni qazib olishni koʻpaytirish chora-tadbirlari toʻgʻrisida”gi PQ-1979-son qarorini oʻz kuchini yoʻqotgan deb hisoblash toʻgʻrisida
(resolution, 2025-11-26)

Surxondaryo neft-gaz hududidagi konlardan neft qazib chiqarish hajmlarini oshirish hamda uglevodorod xom ashyosini chuqur qayta ishlash asosida yuqori qoʻshimcha qiymatga ega mahsulotlar ishlab chiqarish klasterini tashkil etish boʻyicha investitsiya loyihasini amalga oshirish maqsadida: 1. Oʻzbekiston Respublikasi Prezidentining 2013-yil 4-iyundagi “Surxondaryo neft-gaz hududidagi konlardan neftni qazib olishni koʻpaytirish chora-tadbirlari toʻgʻrisida”gi PQ-1979-son qarori oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi energetika vaziri A.S. Sultanov zimmasiga yuklansin.
Yuqori qoʻshilgan qiymatli mineral oʻgʻitlar ishlab chiqarishni kengaytirish chora-tadbirlari toʻgʻrisida
(resolution, 2020-02-06)

Kimyo tarmogʻiga toʻgʻridan-toʻgʻri xorijiy investitsiyalarni keng jalb qilish, yuqori qoʻshilgan qiymatli murakkab va fosforli mineral oʻgʻitlar ishlab chiqarish hajmlarini yanada oshirish maqsadida hamda Oʻzbekiston Respublikasi Soliq kodeksining 75-moddasiga muvofiq: 1. Oʻzbekiston Respublikasi Vazirlar Mahkamasining “Samarqand viloyatida murakkab mineral oʻgʻitlar ishlab chiqarish kimyoviy majmuasini barpo etish” investitsiya loyihasini amalga oshirish doirasida 2023-yil 1-fevralga qadar quyidagi soliq va bojxona imtiyozlarini taqdim etish toʻgʻrisidagi taklifiga rozilik berilsin: jalb qilinadigan Oʻzbekiston Respublikasi norezidentlari — yuridik shaxslari uchun foyda soligʻi (shu jumladan, toʻlov manbaida ushlab qolinadigan foyda soligʻi) stavkasini hamda Oʻzbekiston Respublikasi norezidenti — jismoniy shaxslar uchun jismoniy shaxslardan olinadigan daromad soligʻi stavkasini 50 foizga kamaytirish; belgilangan tartibda shakllantiriladigan roʻyxatga muvofiq olib kiriladigan Oʻzbekiston Respublikasida ishlab chiqarilmaydigan asbob-uskunalar, maxsus texnikalar, mashina va mexanizmlar, komplekt buyumlar va uzellar, butlovchi qismlar, xom ashyo va materiallar, texnologik uskunalar, priborlar, dasturiy taʼminot, texnik hujjatlar hamda yoqilgʻi-moylash materiallarini bojxona bojidan ozod qilish hamda ushbu tovarlar uchun aksiz soligʻi stavkasini 50 foizga kamaytirish. 2. Mazkur qaror ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Banklarning depozit (omonat) sertifikatlarini chiqarish va muomalada boʻlish tartibi toʻgʻrisidagi nizomga oʻzgartirishlar kiritish haqida
(resolution, 2020-02-06)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlari va Oʻzbekiston Respublikasi Prezidentining 2019-yil 20-noyabrdagi PQ-4525-sonli “Mamlakatda biznes muhitini yanada yaxshilash va tadbirkorlikni qoʻllab-quvvatlash tizimini takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 14-avgustdagi 17/2-son qarori (roʻyxat raqami 1859, 2008-yil 24-sentabr) (Oʻzbekiston Respublikasi qonun hujjatlari toʻplami, 2008-y., 39-son, 400-modda) bilan tasdiqlangan Banklarning depozit (omonat) sertifikatlarini chiqarish va muomalada boʻlish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 24-bandning ikkinchi xatboshisidan “va yuridik shaxslarning muhrlari (muhrlar mavjud boʻlgan taqdirda) bilan tasdiqlanadi” degan soʻzlar chiqarib tashlansin. 2. 26-banddan “va muhrlanishi (muhr mavjud boʻlgan taqdirda)” degan soʻzlar chiqarib tashlansin. 3. 31-bandning uchinchi xatboshisi qoʻyidagi tahrirda bayon etilsin: “depozit sertifikatlari boʻyicha — oxirgi tsessiyada qayd etilgan tsessionariy vakolatli shaxsining imzosi va nomi sertifikat toʻlab berilishi haqidagi arizada vakolatli shaxs imzosi, yuridik shaxsning nomi mos kelmagan taqdirda, sertifikat saqlovchisi tomonidan sertifikat summasini talab qilib olish huquqini tasdiqlovchi hujjat(lar) taqdim etilishi lozim.”. 4. 3-ilovadagi “(tsedentning yoki uning vakolatiga ega shaxsning imzosi) M.Oʻ.” va “(tsessionariyning yoki uning vakolatiga ega shaxsning imzosi) M.Oʻ.” degan soʻzlar tegishli ravishda “(tsedentning yoki uning vakolatiga ega shaxsning imzosi)” va “(tsessionariyning yoki uning vakolatiga ega shaxsning imzosi)” degan soʻzlar bilan almashtirilsin.